भारतीय क्रिकेट टीम के कप्तान विराट कोहली को खेल के सबसे प्रतिष्ठित अवॉर्ड राजीव गांधी खेल रत्न से सम्मानित किया गया है। राष्ट्रपति रामनाथ कोविंद ने उनको इस सम्मान से सम्मानित किया। कोहली के अलावा कॉमनवेल्थ गेम्स में गोल्ड मेडल जीतने वाली महिला वेटलिफ्टर मीराबाई चानू को भी खेल रत्न अवॉर्ड से सम्मानित किया गया है। इसके अलावा नीरज चोपड़ा, हिमा दास और मणिका बत्रा समेत 20 खिलाड़ियों को अर्जुन पुरस्कार से सम्मानित किया गया है।